בן משפחתו של החייל שהותקף היום בג'נין, אמר הערב (שני) לוואלה! NEWS כי לדבריו, מי שהחל את תקיפת החיילים היו דווקא מנגנוני הביטחון הפלסטינים - והם גם אלה שחטפו את נשקו. לדבריו, על אף הטעות שהובילה את החיילים לעיר הפלסטינית, האופן שבו הוצגו המנגנונים כאילו הם הוציאו את החיילים מניסיון לינץ' שגויות מיסודן. הבוקר, הוחזר הרובה לצה"ל מידי הפלסטינים.



"אכן בגלל טעות ובגלל הסתמכות על אפליקציית ניווט של Waze, הוא נסע דרך מקום בו לא היה אמור לעבור", אמר בן המשפחה על החייל. "הוא הגיע למחסום של המשטרה הפלסטינית והם שהתחילו את כל הבלאגן. הם לקחו לו את הרובה וגם הכו אותם ועוררו את כל המהומה. אליהם הצטרפו גם תושבים פלסטינים. מה שמתואר כעזרה - לא באמת היה".